[bookmark: _GoBack]Kurz: Skolióza
Termín: 1.11.2026
Miesto konania: Active Clinic, (Súkromné zdravotnícke zariadenie)
Budova AJSA, Bajzova 43, 010 01 Žilina
Cena: 170 EUR s DPH
Lektor: Mgr. Daniel Müller
Kredity SKF: zažiadané
Kurz je určený fyzioterapeutom, lekárom, trénerom a pohybovým špecialistom.
Skolióza je stranové a rotačné vychýlenie chrbtice – trojrozmerná rotačná deformita s posunom stavca vo frontálnej, sagitálnej a transverzálnej rovine, teda zmena postavenia stavca okolo troch osí.
Z tejto definície vyplýva, že skolióza je stav, ktorý je z hľadiska štruktúry nemenný. Pozor však – to neznamená, že je nemenný aj z hľadiska svojej funkčnosti. A práve na funkčnosť sa zameriavame predovšetkým, pretože kostná štruktúra je ovplyvňovaná svalovou sústavou, ktorá dokáže zmeniť a zlepšiť aj postavenie jednotlivých kostných segmentov voči sebe, pokiaľ ešte nie je príliš neskoro.
Pokiaľ ide o funkčnosť skoliózy, teda samotný pohyb, nikdy nie je neskoro. Zmiernenie bolesti chrbtice a jej okolia, prípadných bolestí hrudného koša, bolesti v oblasti lopatky či bolesti v driekovej oblasti a SI kĺbenia a pod. je prvotným predpokladom úspechu pri samotnej práci na držaní tela.
Nesmieme zabúdať ani na periférne časti tela, ktoré sú skoliózou taktiež ovplyvnené. Pomôcť klientovi napríklad rotovať bez bolesti chrbta, zmierniť bolesti spôsobené častými blokádami, zlepšiť flexibilitu chrbtice a pod., je základom našej práce pri výučbe pohybu klientov so skoliózou.
Jedine tak im môžeme pomôcť dosiahnuť väčší komfort a kvalitu ich života.
O lektorovi:
Mgr. Daniel Müller – Je zakladateľom, majiteľom a riaditeľom skupiny IQ Pohyb. V pohybovom centre je hlavným garantom, metodikom, diagnostikom a trénerom. V akadémii je v úlohe hlavného metodika a školiteľa. Pravidelne sa ako lektor a prezentér zúčastňuje pohybových kongresov, o pohybe prednáša aj pre Českú lekársku komoru a vedie prednášky aj pre laickú verejnosť.
Viac o Danielovi si môžete prečítať tu.

Časový harmonogram
· 7:30 registrácia účastníkov
· 8:00 – 12:30 prednáška a praktické cvičenia
· 12:30-13:30 – obed
· 13:30 – 17:00 prednáška a praktické cvičenia
· 17:00 – ukončenie a odovzdávanie diplomov
         
· Malé prestávky na občerstvenie budeme zaraďovať podľa potreby účastníkov.
· So sebou si vezmite prezúvky, pohodlné oblečenie a písacie potreby.
· Drobné občerstvenie bude zabezpečené.
· Obed: možnosť hromadnej objednávky na začiatku kurzu. Obed si hradí každý účastník samostatne.

Kontakt na organizátora: Mgr. Lucia Dubovec cert. MDT – vzdelavanie@activeclinic.sk
Platobné podmienky:
Vyššie uvedenú sumu je nutné uhradiť na číslo účtu:
Číslo účtu: SK85 0200 0000 0044 0835 6156
Variabilný symbol: 202611
Poznámka: do poznámky uveďte Vaše celé meno a termín kurzu.
Ak máte záujem o oba kurzy pod vedením Mgr. Daniel Müllera, Panvové dno 2 (31.10.2026) a Skolióza (1.11.2026), suma za oba kurzy je 310 Eur a pri platbe uveďte VS: 202612. V prípade prihlásenia na oba kurzy je administratívny poplatok 80 Eur. Zvyšnú časť kurzovného (230 Eur) je potrebné doplatiť najneskôr 10 dní pred konaním kurzu.
Vaše prihlásenie je platné a evidované až po uhradení administratívneho poplatku 40 eur, ktorí je pri odhlásení nevratný. Pri úhrade zvyšnej sumy kurzu si tento poplatok je potrebné odrátať. 
Prihlásením na kurz súhlasíte s našimi obchodnými podmienkami, ktoré si môžete prečítať tu.

